CELEX: 22005D0117
Language: lt
Date: 1128038400000
Title: 2005 m. rugsėjo 30 d.  EEE jungtinio komiteto sprendimas Nr. 117/2005, iš dalies keičiantis EEE susitarimo VI priedą (Socialinė apsauga)

22.12.2005   
            
            
               LT
            
            
               Europos Sąjungos oficialusis leidinys
            
            
               L 339/20
            
         
      EEE JUNGTINIO KOMITETO SPRENDIMAS
   
   Nr. 117/2005
   2005 m. rugsėjo 30 d.
   iš dalies keičiantis EEE susitarimo VI priedą (Socialinė apsauga)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo VI priedas buvo iš dalies pakeistas 2005 m. kovo 11 d. EEE jungtinio komiteto sprendimu Nr. 43/2005 (1).
            
         
               (2)
            
            
               Į Susitarimą turi būti įtrauktas 2005 m. sausio 13 d. Komisijos reglamentas (EB) Nr. 77/2005, iš dalies keičiantis Tarybos reglamentą (EEB) Nr. 574/72, nustatantį Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (2), įgyvendinimo tvarką.
            
         NUSPRENDĖ:
   1 straipsnis
   Susitarimo VI priedo 2 punktas (Tarybos reglamentas (EEB) Nr. 574/72) iš dalies keičiamas taip:
   
               1.
            
            
               Pridedama ši įtrauka:
               
                           „—
                        
                        
                           
                              32005R0077:2005 m. sausio 13 d. Komisijos reglamentas (EB) Nr. 77/2005 (OL L 16, 2005 1 20, p. 3).“
                        
                     
         
               2.
            
            
               303. punkto (ISLANDIJA – DANIJA), 323. punkto (ISLANDIJA – SUOMIJA), 324. punkto (ISLANDIJA – ŠVEDIJA), ir 327. punkto (ISLANDIJA – NORVEGIJA) tekstai g adaptacijoje pakeičiami taip:
               „2003 m. rugpjūčio 18 d. Šiaurės šalių konvencijos dėl socialinės apsaugos 15 straipsnis: Susitarimas dėl abipusio grąžinamųjų išmokų atsisakymo remiantis reglamento 36 straipsnio 3 dalimi, 63 straipsnio 3 dalimi ir 70 straipsnio 3 dalimi (su liga, motinyste, nelaimingais atsitikimais darbe bei profesinėmis ligomis ir nedarbingumo pašalpomis susijusių išmokų natūra išlaidos) bei įgyvendinimo reglamento 105 straipsnio 2 dalimi (administracinių patikrinimų ir medicininių tyrimų išlaidos).“
            
         
               3.
            
            
               314. punkto (ISLANDIJA – LIUKSEMBURGAS) tekstas g adaptacijoje pakeičiamas taip:
               „2001 m. lapkričio 30 d. susitarimas dėl išlaidų socialinės apsaugos srityje kompensavimo.“
            
         2 straipsnis
   Reglamento (EB) Nr. 77/2005 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. spalio 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. rugsėjo 30 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 198, 2005 7 28, p. 45.
   
      (2)  OL L 16, 2005 1 20, p. 3.
   
      (3)  Konstituciniai reikalavimai nenurodyti.